**Odôvodnenie nerozdelenia zákazky na časti**

podľa § 28 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Verejný obstarávateľ:**

Ministerstvo vnútra Slovenskej republiky

Pribinova 2, 812 72 Bratislava

IČO: 00151866

Názov predmetu zákazky:

**Zabezpečenie záručného a pozáručného servisu vozidiel**

Predmetom zákazky je poskytovanie servisu a záručných a pozáručných opráv služobných motorových vozidiel autorizovanou opravovňou alebo nezávislou opravovňou a poskytovanie doplnkových služieb na obdobie 48 mesiacov.

Predmetom zákazky je servis a záručné a pozáručné opravy služobných motorových vozidiel najmä značiek

* Volkswagen /VW/ (najmä modely Golf, Passat, Touareg),
* VW úžitkové vozidlá,
* ŠKODA (najmä modely Fabia, Octavia, Superb),
* Seat (najmä model Leon), - Hyundai (najmä model Tucson) a
* KIA (najmä modely Ceed, Sportage).
* Elektrické a plug-in hybridné vozdilá

Mechanické a autoelektrikárske služby zahŕňajú najmä:

* servis brzdových systémov
* výmena brzdových obložení
* generálne opravy motorov a prevodoviek
* montáž zabezpečovacích zariadení
* nastavenie svetiel
* geometria
* kontrola a výmena olejov, filtrov a mazania
* výmena rozvodových remeňov
* opravy podvozkových častí
* servis a plnenie klimatizácií (oprava, dezinfekcia, údržba systému)
* opravy elektroinštalácie, vzduchotlaku, bŕzd
* opravy tlmičov
* opravy náprav
* opravy ťažných zariadení vozidiel
* opravy ABS, elektronických systémov ASR, ESP, - kódovanie riadiacich jednotiek a flash riadiacich jednotiek - atď.

Autoklampiarske a lakovacie služby zahŕňajú najmä:

* opravy havarovaných automobilov – brúsenie, zváranie, tmelenie, vyklepávanie
* opravy karosérií vozidla
* ošetrenie a konzervácia podvozkových častí a dutín vozidla
* zváranie plastov
* výmena skiel
* oprava výfukových systémov

označovanie vozidiel znakmi a nápismi (po oprave pôvodne polepeného komponentu) - atď.

Súčasťou predmetu zákazky sú aj všetky súvisiace práce, ktoré priamo súvisia s dodaním konkrétnej požadovanej služby, t.j. Zabezpečenie záručného a pozáručného servisu vozidiel.

Podľa § 28 ods. 1 zákona o verejnom obstarávaní: *„Verejný obstarávateľ a obstarávateľ môžu rozdeliť zákazku alebo koncesiu na samostatné časti, pričom v oznámení o vyhlásení verejného obstarávania, oznámení použitom ako výzva na účasť alebo v oznámení o koncesii určia veľkosť a predmet takýchto častí a uvedú, či ponuky možno predložiť na jednu časť, niekoľko častí alebo všetky časti.“*

Podľa § 28 ods. 2 zákona o verejnom obstarávaní: *„Ak verejný obstarávateľ nerozdelí zákazku na časti, odôvodnenie uvedie v oznámení o vyhlásení verejného obstarávania alebo v správe o zákazke; táto povinnosť sa nevzťahuje na zadávanie koncesie.“*

Súťažiaci má možnosť zvoliť služby a súvisiace tovary od jedného alebo viacerých výrobcov, ale musí byť zodpovedný za to, že dodávaná služba a tovary budú spĺňať všetky požiadavky. Pri ďalšom delení predmetnej skupiny služieb a súvisiacich tovarov by nebolo možné garantovať kompaktnosť servisných prác.

Podrobná špecifikácia je uvedená v opise predmetu zákazky, tvoriacom prílohu súťažných podkladov.

Prípadné rozdelenie na časti alebo vyhlásenie viacerých verejných obstarávaní neznamená rozšírenie potenciálneho relevantného trhu.

Najmä s ohľadom na miestne, vecné, funkčné aj časové väzby, charakter predmetu zákazky, by bolo rozdelenie predmetu zákazky po technickej stránke, neúčelné, nehospodárne až objektívne nerealizovateľné.

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.